вицове за Маймуни
В едно село дошъл един човек и казал на селяните, че ще купува маймуни по десет долара парчето.
Селяните като видели, че има доста маймуни в джунглата, отишли да ги ловят. Чужденецът купил няколко хиляди за по десет долара. Маймуните, които скачали по дърветата, останали малко и хората спрели да си дават зор да ги ловят.
Тогава онзи им рекъл, че ще купува по двадесет долара бройката. Хората като чули, пак отишли да ловят маймуни, кой на трици, кой на друга стръв. Обаче маймуните намалели още. Офертата била вече на двадесет и пет долара, а в гората нямало вече нито една маймуна.
Тогава чужденецът им рекъл, че ще купува по петдесет долара парчето! Обаче имал бил работа в големия град, и неговият мениджър щял да купува вместо него.
Мениджърът им казал: „Я гледайте онзи идиот шефът ми, колко маймуни е насъбрал! Що не ви ги продам по тридесет и пет долара, а онзи като си дойде, вие ще му ги продадете по петдесет долара!“
Селяните инвестирали всичките си пари и купили всичките маймуни… Повече не видели нито мениджъра, нито чужденеца, но като се огледали – маймуни отвсякъде!
Така селяните добили представа как работи Уолстрийт.